Ministru kabineta rīkojuma projekta

**“Par valstij piekrītošo nekustamo īpašumu nodošanu Rīgas pilsētas pašvaldības īpašumā”**

sākotnējās ietekmes novērtējuma ziņojums (anotācija)

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekta “Par valstij piekrītošo nekustamo īpašumu nodošanu Rīgas pilsētas pašvaldības īpašumā” (turpmāk – Rīkojuma projekts)mērķis ir nodot bez atlīdzības valstij piekrītošos nekustamos īpašumus Vidzemes alejā 3-15, Meiju ielā 2-38, Kristapa ielā 20-25, Grīvas ielā 17-45 un Aleksandra Grīna bulvārī 13-31 Rīgas pilsētas pašvaldības īpašumā Publiskas personas mantas atsavināšanas likumā (turpmāk – Atsavināšanas likums) noteiktajā kārtībā.Rīkojuma projekts stāsies spēkā pēc tā pieņemšanas Ministru kabinetā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Atsavināšanas likuma 42.panta pirmā daļa, 42.1 un 43.pants, 45.panta pirmā daļa un likuma “Par pašvaldībām” 15.panta pirmās daļas 9.punkts.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1. **Informācija par Rīkojuma projektā minētajiem nekustamajiem īpašumiem**
	1. **Dzīvokļa īpašums Vidzemes alejā 3 -15** (turpmāk – dzīvoklis Vidzemes alejā)

Rīgas apgabaltiesas zvērināta notāre Līga Eglīte 2016. gada 5.jūlijā taisījusi notariālo aktu “Par mantojuma lietas izbeigšanu”, kas reģistrēts aktu un apliecinājumu reģistrā Nr. 7009, ar kuru par bezmantinieku mantu atzīts dzīvokļa īpašums Vidzemes alejā 3 -15 (nekustamā īpašuma kadastra Nr. 0100 905 3173), Dzīvokli Vidzemes alejā ar kadastra Nr.0100 905 3173 sastāv no telpu grupas ar kadastra apzīmējumu Nr. 0100 091 2039 001 015 un 3423/336568 domājamās daļas no kopīpašumā esošās zemes vienības ar kadastra apzīmējumu Nr. 0100 091 2039 un 3423/336568 domājamās daļas no kopīpašumā esošās dzīvojamās mājas ar kadastra apzīmējumu Nr. 0100 091 2039 001) . Dzīvokļa platība ir 34,30 m2.Nekustamais īpašums ierakstīts Rīgas pilsētas zemesgrāmatas nodalījumā Nr. 14406-15. Saskaņā ar iepriekš minēto notariālo aktu nekustamais īpašums ir atzīts par bezmantinieku mantu un piekrīt valstij atbilstoši Latvijas Republikas Civillikuma (turpmāk – Civillikums) 416. panta pirmajai daļai, kas noteic, ka, ja pēc mantojuma atstājēja nāves viņam mantinieki nav palikuši vai šie mantinieki likumiskā termiņā pēc publikācijas par mantojuma atklāšanos nav ieradušies vai nav pierādījuši savas mantojuma tiesības, tad manta piekrīt valstij.Mantojuma lietā nav pieteiktas kreditoru pretenzijas. Valsts ieņēmumu dienests ar 2016. gada 2.novembra valstij piekritīgās mantas pieņemšanas un nodošanas aktu Nr. 014814 pieņēma valsts uzskaitē par bezmantinieka mantu atzīto nekustamo īpašumu.Valsts ieņēmumu dienests, kas pieņēma valstij piekritīgo mantu saskaņā ar Ministru kabineta 2013. gada 26. novembra noteikumu Nr. 1354 “Kārtība, kādā veicama valstij piekritīgās mantas uzskaite, novērtēšana, realizācija, nodošana bez maksas, iznīcināšana, un realizācijas ieņēmumu ieskaitīšana valsts budžetā” (turpmāk – Noteikumi Nr. 1354) 7. punktu, ir atbildīgs par mantas neskartību un saglabāšanu no tās pieņemšanas brīža līdz nodošanai realizācijai, nodošanai bez maksas vai iznīcināšanai.Likuma “Par pašvaldībām” 21. panta pirmās daļas 17. punkts nosaka pašvaldības tiesības izlemt jautājumu par pašvaldības nekustamā īpašuma atsavināšanu, ieķīlāšanu vai privatizēšanu, kā arī par nekustamās mantas iegūšanu pašvaldības īpašumā.Rīgas pilsētas dome 2017. gada 11.aprīlī pieņēma lēmumu Nr.5093 (prot. Nr.90, 51.§) “Par Latvijas valstij piederošā dzīvokļa īpašuma Vidzemes alejā 3–15, Rīgā (kadastra Nr.01009053173), un pie tā piekrītošās kopīpašuma 3423/336568 domājamās daļas no dzīvojamās mājas Vidzemes alejā 3, Rīgā (kadastra apzīmējums 01000912039001), kā arī no zemes vienības Vidzemes alejā 3, Rīgā (kadastra apzīmējums 01000912039), pārņemšanu Rīgas pilsētas pašvaldības īpašumā bez atlīdzības”, lai saskaņā ar likumā „Par pašvaldībām” 15. panta pirmās daļas 9. punktā noteikto, izmantotu nekustamo īpašumu pašvaldības funkciju īstenošanai, proti, palīdzības sniegšanai iedzīvotājiem dzīvokļa jautājuma risināšanai.**1.2. Dzīvokļa īpašums Meiju ielā 2 -38** (turpmāk – dzīvoklis Meiju ielā)  Saskaņā ar Uzņēmuma reģistra valsts notāres Aijas Krūmiņas 2010. gada 22. oktobra lēmumu Nr. 6-5-137145 (turpmāk – Lēmums), akciju sabiedrība „BALTIJAS LĪZINGS” ir izslēgta no komercreģistra.Civillikuma 417. pants noteic, ka manta, kas paliek pēc juridisku personu izbeigšanās, izņemot peļņas sabiedrības, pielīdzināma bezmantinieku mantai un piekrīt valstij, ja likums, viņu dibināšanas akts vai statūti nenosaka citādi. Pamatojoties uz Civillikumu un Lēmumā norādīto, dzīvokļa īpašums Meiju ielā 2-38, Rīgā (nekustamā īpašuma kadastra Nr. 0100 391 2143), kas sastāv no dzīvokļa Nr. 38 (telpu grupas kadastra apzīmējums Nr. 0100 091 0072 003 038), ar kopējo platību 39,6 m2 , ir bezmantinieka manta un piekrīt valstij.Nekustamais īpašums nav reģistrēts Zemesgrāmatā.Valsts ieņēmumu dienests ar 2018. gada 29. jūnijā valstij piekritīgās mantas pieņemšanas un nodošanas aktu Nr. 018065 ņēmis valsts uzskaitē par bezmantinieka mantu atzīto nekustamo īpašumu – dzīvokļa īpašumu Nr. 38, Meiju ielā 2, Rīgā ar kadastra Nr. 01003912143.Saskaņā ar Noteikumu Nr. 1354 7. punktu Valsts ieņēmumu dienests ir atbildīgs par mantas neskartību un saglabāšanu no tās pieņemšanas brīža līdz nodošanai realizācijai, nodošanai bez maksas vai iznīcināšanai.Likuma “Par pašvaldībām” 21. panta pirmās daļas 17. punkts nosaka pašvaldības tiesības izlemt jautājumu par pašvaldības nekustamā īpašuma atsavināšanu, ieķīlāšanu vai privatizēšanu, kā arī par nekustamās mantas iegūšanu pašvaldības īpašumā.Rīgas dome 2018. gada 31. oktobrī pieņēma lēmumu Nr. 1651 (prot. Nr. 35, 70. §) “Par Latvijas valstij piekrītošā dzīvokļa īpašuma Meiju ielā 2-38, Rīgā (kadastra Nr. 01003912143), pārņemšanu Rīgas pilsētas pašvaldības īpašumā bez atlīdzības”, lai nekustamo īpašumu izmantotu likumā „Par pašvaldībām” 15. panta pirmās daļas 9. punktā noteikto funkciju īstenošanai – palīdzības sniegšanai iedzīvotājiem dzīvokļa jautājuma risināšanai.**1.3. Dzīvokļa īpašums Kristapa ielā 20 – 25** (turpmāk – dzīvoklis Kristapa ielā)Kriminālprocesa Nr.30-2455-18/15 ietvaros Rīgas pilsētas Vidzemes priekšpilsētas tiesa ar 2018. gada 6.decembra lēmumu konfiscē privātpersonai piederošo nekustamo īpašumu Kristapa ielā 20–25, kadastra Nr. 0100 912 9209. Tiesas lēmums stājies spēkā 2019.gada 24.janvārī. Saskaņā ar iepriekš minēto tiesas lēmumu nekustamais īpašums atbilstoši Krimināllikuma 70.10 pantam ir atzīstams par valsts mantu un piekrīt valstij.Dzīvoklis Kristapa ielā (kadastra Nr.0100 912 9209), sastāv no telpu grupas (kadastra apzīmējums Nr. 0100 060 2022 001 025) un domājamās 4444/215133 daļas no būves ar kadastra apzīmējumu Nr. 0100 060 2022. Dzīvokļa platība ir 44,44 m2.Dzīvoklis Kristapa ielā ierakstīts Rīgas pilsētas zemesgrāmatas nodalījumā Nr. 10664-25. Zemesgrāmatas nodalījuma sadaļas 2.iedaļā ierakstīta atzīme: Nekustamajam īpašumam uzlikts arests - aizliegums nekustamo īpašumu atsavināt un apgrūtināt ar citām lietu vai saistību tiesībām saskaņā ar Kriminālprocesa likuma 361.pantu. Valsts ieņēmumu dienests ar 2019. gada 28. maijā valstij piekritīgās mantas pieņemšanas un nodošanas aktu Nr. 021127 pieņēma valsts uzskaitē par noziedzīgi iegūto mantu atzīto dzīvokļa īpašumu. Valsts ieņēmumu dienests, kas pieņēma valstij piekritīgo mantu saskaņā ar Noteikumu Nr. 1354 7. punktu, ir atbildīgs par mantas neskartību un saglabāšanu no tās pieņemšanas brīža līdz nodošanai realizācijai, nodošanai bez maksas vai iznīcināšanai.Likuma “Par pašvaldībām” 21. panta pirmās daļas 17. punkts nosaka pašvaldības tiesības izlemt jautājumu par pašvaldības nekustamā īpašuma atsavināšanu, ieķīlāšanu vai privatizēšanu, kā arī par nekustamās mantas iegūšanu pašvaldības īpašumā.Rīgas pilsēta dome 2019. gada 28.augustā pieņēma lēmumu Nr.2550 (prot. Nr.62, 78.§) “Par Latvijas valstij piekrītošā dzīvokļa īpašuma Kristapa ielā 20–25, Rīgā (kadastra Nr.01009129209), pārņemšanu Rīgas pilsētas pašvaldības īpašumā bez atlīdzības”, lai pārņemtu dzīvokļa īpašumu un izmantotu to atbilstoši likumā „Par pašvaldībām” 15. panta pirmās daļas 9. punktā noteikto - palīdzības sniegšanai iedzīvotājiem dzīvokļa jautājuma risināšanai.**1.4. Dzīvokļa īpašums Grīvas ielā 17-45** (turpmāk – dzīvoklis Grīvas ielā) Kriminālprocesa Nr.11517023416 ietvaros Rīgas pilsētas Vidzemes priekšpilsētas tiesa ar 2018.gada 10.decembra lēmumu konfiscē privātpersonai piederošo nekustamo īpašumu Grīvas ielā 17-45, kadastra Nr. 0100 905 9243. Tiesas lēmums stājies spēkā 2019.gada 5.februārī. Saskaņā ar iepriekš minēto tiesas lēmumu nekustamais īpašums atbilstoši Krimināllikuma 70.10 pantam ir atzīstams par valsts mantu un piekrīt valstij.Dzīvoklis Grīvas ielā (kadastra Nr. 0100 905 9243) sastāv no telpu grupas (kadastra apzīmējums Nr.0100 067 2034 001 045) un domājamās 3051/210780 daļas no būves ar kadastra apzīmējumu Nr. 0100 067 2034 001. Dzīvokļa platība ir 30,60 m2.Dzīvoklis Grīvas ielā ierakstīts Rīgas pilsētas zemesgrāmatas nodalījumā Nr. 14493-45. Zemesgrāmatas nodalījuma sadaļas 2.iedaļā ierakstīta atzīme: Nekustamajam īpašumam uzlikts arests - aizliegums nekustamo īpašumu atsavināt un apgrūtināt ar citām lietu vai saistību tiesībām saskaņā ar Kriminālprocesa likuma 361.pantu. Valsts ieņēmumu dienests ar 2019. gada 15. maijā valstij piekritīgās mantas pieņemšanas un nodošanas aktu Nr. 021119 pieņēma valsts uzskaitē par noziedzīgi iegūto mantu atzīto dzīvokli Grīvas ielā. Valsts ieņēmumu dienests, kas pieņēma valstij piekritīgo mantu saskaņā ar Noteikumu Nr. 1354 7. punktu, ir atbildīgs par mantas neskartību un saglabāšanu no tās pieņemšanas brīža līdz nodošanai realizācijai, nodošanai bez maksas vai iznīcināšanai.Likuma “Par pašvaldībām” 21. panta pirmās daļas 17. punkts nosaka pašvaldības tiesības izlemt jautājumu par pašvaldības nekustamā īpašuma atsavināšanu, ieķīlāšanu vai privatizēšanu, kā arī par nekustamās mantas iegūšanu pašvaldības īpašumā.Rīgas pilsēta dome 2019. gada 28.augustā pieņēma Nr.2551 (prot. Nr.62, 79.§) Par Latvijas valstij piekrītošā dzīvokļa īpašuma Grīvas ielā 17–45, Rīgā (kadastra Nr.01009059243), pārņemšanu Rīgas pilsētas pašvaldības īpašumā bez atlīdzības”, lai pārņemtu dzīvokļa īpašumu un izmantotu to atbilstoši likumā „Par pašvaldībām” 15. panta pirmās daļas 9. punktā noteikto - palīdzības sniegšanai iedzīvotājiem dzīvokļa jautājuma risināšanai.**1.5. Dzīvokļa īpašums Aleksandra Grīna bulvārī 13 – 31,** (turpmāk – dzīvoklis Grīna bulvārī)Kriminālprocesa Nr.11517023416 ietvaros Rīgas pilsētas Vidzemes priekšpilsētas tiesa ar 2018.gada 4.decembra lēmumu konfiscē privātpersonai piederošo nekustamo īpašumu Aleksandra Grīna bulvārī 13 – 31, kadastra Nr. 0100 904 5942. Saskaņā ar iepriekš minēto tiesas lēmumu nekustamais īpašums atbilstoši Krimināllikuma 70.10 pantam ir atzīstams par valsts mantu un piekrīt valstij.Dzīvoklis Grīna bulvārī (kadastra Nr. 0100 904 5942) sastāv no telpu grupas (kadastra apzīmējums Nr.0100 058 2011 001 031) un domājamās 466/19484 daļas no būves ar kadastra apzīmējumu Nr. 0100 058 2011 001. Dzīvokļa platība ir 46,60 m2.Dzīvoklis Grīna bulvārī ierakstīts Rīgas pilsētas zemesgrāmatas nodalījumā Nr. 18885-31. Zemesgrāmatas nodalījuma sadaļas 2.iedaļā ierakstīta atzīme: Nekustamajam īpašumam uzlikts arests - aizliegums nekustamo īpašumu atsavināt un apgrūtināt ar citām lietu vai saistību tiesībām saskaņā ar Kriminālprocesa likuma 361.pantu. Valsts ieņēmumu dienests ar 2019. gada 15. maijā valstij piekritīgās mantas pieņemšanas un nodošanas aktu Nr. 021120 pieņēma valsts uzskaitē par noziedzīgi iegūto mantu atzīto dzīvokli Grīna bulvārī. Valsts ieņēmumu dienests, kas pieņēma valstij piekritīgo mantu saskaņā ar Noteikumu Nr. 1354 7. punktu, ir atbildīgs par mantas neskartību un saglabāšanu no tās pieņemšanas brīža līdz nodošanai realizācijai, nodošanai bez maksas vai iznīcināšanai.Likuma “Par pašvaldībām” 21. panta pirmās daļas 17. punkts nosaka pašvaldības tiesības izlemt jautājumu par pašvaldības nekustamā īpašuma atsavināšanu, ieķīlāšanu vai privatizēšanu, kā arī par nekustamās mantas iegūšanu pašvaldības īpašumā.Rīgas pilsēta dome 2019. gada 10.jūlijā pieņēma Nr.2456 (prot. Nr.58, 81.§) “Par Latvijas valstij piekrītošā dzīvokļa īpašuma Aleksandra Grīna bulvārī 13–31, Rīgā (kadastra Nr.01009045942), pārņemšanu Rīgas pilsētas pašvaldības īpašumā bez atlīdzības”, lai pārņemtu dzīvokļa īpašumu un izmantotu to atbilstoši likumā „Par pašvaldībām” 15. panta pirmās daļas 9. punktā noteikto - palīdzības sniegšanai iedzīvotājiem dzīvokļa jautājuma risināšanai.1. **Rīkojuma projektā iekļautie nosacījumi**

Saskaņā ar Atsavināšanas likuma 4. panta pirmo daļu valsts mantas atsavināšanu var ierosināt, ja tā nav nepieciešama attiecīgajai iestādei vai citām valsts iestādēm to funkciju nodrošināšanai. Savukārt Ministru kabineta 2011. gada 1. februāra noteikumu Nr. 109 “Kārtība, kādā atsavināma publiskās personas manta” 12. punkts noteic, ka, lai noskaidrotu, vai atsavināmais valsts nekustamais īpašums nav nepieciešams citai valsts iestādei funkciju nodrošināšanai, ministrija noteiktā kārtībā iesniedz izsludināšanai Valsts sekretāru sanāksmē Ministru kabineta rīkojuma projektu par valsts nekustamā īpašuma atsavināšanu. Ja divu nedēļu laikā pēc Ministru kabineta rīkojuma projekta izsludināšanas Valsts sekretāru sanāksmē valsts iestādes nepieprasa rīkojuma projektā minēto nekustamo īpašumu valsts pārvaldes funkciju nodrošināšanai, saskaņā ar Valsts pārvaldes iekārtas likumu, to var atsavināt likumā noteiktajā kārtībā. Rīkojuma projekts paredz Rīgas pilsētas pašvaldībai, pamatojoties uz Atsavināšanas likuma 42. panta pirmo daļu, nekustamo īpašumu izmantot pašvaldības autonomo funkciju īstenošanai – palīdzības sniegšanai iedzīvotājiem dzīvokļa jautājuma risināšanai.Saskaņā ar Atsavināšanas likuma 2. pantā noteikto, Atsavināšanas likums regulē publiskas personas mantas atsavināšanas kārtību. Saskaņā ar Atsavināšanas likuma 42. panta pirmo daļu, ja nekustamais īpašums vairs netiek izmantots pašvaldības autonomo funkciju īstenošanai, pašvaldība šo nekustamo īpašumu bez atlīdzības nodod valstij.Atsavināšanas likuma 421.panta pirmā daļa nosaka, ka Valstij vai pašvaldībai piekrītošo nekustamo īpašumu, ievērojot normatīvajos aktos noteiktos ierobežojumus rīcībai ar piekritīgo nekustamo īpašumu un šā likuma 42. panta nosacījumus, var nodot īpašumā bez atlīdzības, ja valstij vai pašvaldībai piekrītošais nekustamais īpašums tiek ierakstīts zemesgrāmatā uz valsts vai pašvaldības vārda vienlaikus ar ieguvēja īpašuma tiesību nostiprināšanu uz attiecīgo īpašumu.Noteikumu Nr. 1354 32.4. apakšpunkts nosaka, ka saskaņā ar likumu "Par valsts un pašvaldību dzīvojamo māju privatizāciju" vai Publiskas personas mantas atsavināšanas likumu privatizācijai vai atsavināšanai nododamās valstij piekritīgās dzīvojamās mājas, valstij piederošās kopīpašuma daļas valsts un kādas citas personas kopīpašumā esošajās viendzīvokļa dzīvojamās mājās, dzīvokļu īpašumos un dzīvokļu īpašumus – attiecīgajai pašvaldībai īpašumā, pamatojoties uz Ministru kabineta rīkojumu.Nekustamie īpašumi tiek ierakstīti zemesgrāmatā uz valsts vārda Vides aizsradzības un reģionālās attīstības ministrijas personā vienlaikus ar Rīgas pilsētas pašvaldības īpašuma tiesību nostiprināšanu. Rīkojuma projekta 3.punkts paredz pilnvarot Rīgas pilsētas pašvaldību parakstīt nostiprinājuma lūgumus īpašuma tiesību nostiprināšanai uz valsts vārda, kā arī tai jānodrošina zemesgrāmatu nodalījumu II sadaļas 2.iedaļās ierakstīto atzīmju dzēšana. Rīgas pilsētas pašvaldībai, nostiprinot īpašuma tiesības zemesgrāmatā uz nekustamo īpašumu, vienlaikus ir jānostiprina zemesgrāmatā iepriekš minētie tiesību aprobežojumi, kā arī aizliegums atsavināt nekustamo īpašumu un apgrūtināt to ar lietu tiesību – hipotēku, izņemot gadījumu, ja nekustamais īpašums tiek ieķīlāts par labu valstij (Valsts kases personā), lai saņemtu Eiropas Savienības fondu atbalstu.  |
| 3. | Projekta izstrādē iesaistītās institūcijas un publiskas personas kapitālsabiedrības | Vides aizsardzības un reģionālās attīstības ministrija, Rīgas pilsētas pašvaldība |
| 4. | Cita informācija | Izstrādes procesā izmantoto dokumentu, kas satur personas datus, apstrādes mērķis ir nodrošināt pilnvērtīgu Rīkojuma projekta par nekustamā īpašuma atsavināšanu atbilstības izvērtēšanu gan normatīvajiem aktiem, gan dokumentiem, tādējādi nodrošinot, ka tiek aizsargātas visu nekustamā īpašuma daļas atsavināšanā iesaistīto pušu tiesības. Dokumenti, kas satur personas datus, ir paredzēti šauram subjektu lokam – noteiktajiem saskaņošanas dalībniekiem, kas veic rīkojuma projekta un anotācijas vērtēšanu. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Rīkojuma projekts attiecināms uz Rīgas pilsētas pašvaldību, kā arī tās administratīvajā teritorijā esošajiem iedzīvotājiem, kuriem nepieciešama palīdzība dzīvokļa jautājumu risināšanā. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021 | Turpmākie trīs gadi (euro) |
| 2022 | 2023 | 2024 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021.gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022.gadam | izmaiņas, salīdzinot ar vidēja termiņa budžeta ietvaru 2023.gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi |  0 | 0 |  0 |  0 |  0 |  0 |  0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  0 | 0 |  0 |  0 |  0 |  0 |  0 |
| 1.2. valsts speciālais budžets |  0 |  0 |  0 |  0 |  0 |  0 |  0 |
| 1.3. pašvaldību budžets |  0 |  0 |  0 |  0 |  0 |  0 |  0 |
| 2. Budžeta izdevumi |  0 |  Nav precīzi aprēķināms |  0 |  0 |  0 |  0 |  0 |
| 2.1. valsts pamatbudžets |  0 |  0 |  0 |  0 |  0 |  0 |  0 |
| 2.2. valsts speciālais budžets |  0 |  0 |  0 |  0 |  0 |  0 |  0 |
| 2.3. pašvaldību budžets |  0 |  Nav precīzi aprēķināms |  0 |  0 |  0 |  0 |  0 |
| 3. Finansiālā ietekme |  0 | Nav precīzi aprēķināms |  0 |  0 |  0 |  0 |  0 |
| 3.1. valsts pamatbudžets |  0 | 0 |  0 |  0 |  0 |  0 |  0 |
| 3.2. speciālais budžets |  0 |  0 |  0 |  0 |  0 |  0 |  0 |
| 3.3. pašvaldību budžets |  0 |  Nav precīzi aprēķināms |  0 |  0 |  0 |  0 |  0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 |  0 |  0 |
| 5. Precizēta finansiālā ietekme | 0 | Nav precīzi aprēķināms | 0 | 0 | 0 |  0 |   |
| 5.1. valsts pamatbudžets |  0 |  0 |  0 |  0 |
| 5.2. speciālais budžets |  0 |  0 |  0 |  0 |
| 5.3. pašvaldību budžets |  Nav precīzi aprēķināms |  0 |  0 |  0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |   |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Rīkojuma projektā minētos valstij piekrītošos dzīvokļu īpašumus valsts pašvaldībām nodos bez maksas.Projekta ietekme uz valsts budžetu nav paredzēta un ar nekustamo īpašumu īpašnieku maiņu saistītie izdevumi tiks segti no pašvaldības līdzekļiem. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | VARAM un Rīgas pilsētas pašvaldība |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Saistībā ar Rīkojuma projekta izpildi nav plānots radīt jaunas valsts pārvaldes institūcijas vai likvidēt esošās valsts pārvaldes institūcijas, vai reorganizēt esošās valsts pārvaldes institūcijas. Rīkojuma projekta izpilde neietekmēs iesaistīto institūciju pieejamos cilvēkresursus. |
| 3. | Cita informācija | Saskaņā ar Oficiālo publikāciju un tiesiskās informācijas likuma 2.panta pirmo daļu un 3.panta pirmo daļu tiesību aktus publicē oficiālajā izdevumā “Latvijas Vēstnesis”, tos publicējot elektroniski tīmekļa vietnē www.vestnesis.lv. |

Vides aizsardzības un reģionālās

attīstības ministrs A.T.Plešs

Kāpostiņš, 67026565

Edvins.kapostins@varam.gov.lv